《舟次淮阴用东坡淮韵》
清代·赵青藜

混混河水黄，清清淮水碧。二水会山阳，蒸作城霞赤。

城下远游会，暝烟趋水驿。家山日以远，雁字云中隔。

朝来风力柔，未可发洪泽。人生秉素志，所贵能自适。

有河恣长饮，满腹愿已毕。不见贪者劳，那知静者佚。

王孙出裤下，名亦垂金石。学道胡不为，功成徒见疾。

作者简介：安徽泾县人，字然乙，号星阁。乾隆元年进士，授编修。迁御史，劾言捐例之害等，能持大体。后以耳疾去官。曾从方苞学古文。有《读左管窥》、《漱芳居士诗文集》。